Α4-0026/95

Απόφαση σχετικά με την κοινή θέση στην οποία κατέληξε το Συμβούλιο όσον αφορά την έγκριση οδηγίας του Συμβουλίου για τη χορήγηση αδειών σε σιδηροδρομικές επιχειρήσεις (C4-0242/94 - 00/0488(SYN))

(Διαδικασία συνεργασίας: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου (C4-0242/94 - 00/0488 (SYN) ((ΕΕ C 354 της 13.12.94, σελ. 11))),

- έχοντας υπόψη τη γνωμοδότηση σε πρώτη ανάγνωση ((ΕΕ C 205 της 25.7.94, σελ. 38)) επί της προτάσεως της Επιτροπής προς το Συμβούλιο (COM(93) 0678) ((ΕΕ C 024 της 28.1.1994, σελ. 2)),

- έχοντας υπόψη την τροποποιημένη πρόταση της Επιτροπής (COM(94)0316) ((ΕΕ C 225 της 13.8.94, σελ. 9)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 189 Γ της Συνθήκης ΕΚ,

- στηριζόμενο στο άρθρο 67 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπής Μεταφορών και Τουρισμού (Α4-0026/95),

1. τροποποιεί ως εξής την κοινή θέση:

2. αναθέτει στον Πρόεδρό του να διαβιβάσει την παρούσα απόφαση στο Συμβούλιο και την Επιτροπή.

(Τροπολογία 1)

Άρθρο 2, σημείο α

>Αρχικό κείμενο>

Για του σκοπούς της παρούσας οδηγίας νοούνται ως:

>Κείμενο μετά την ψηφοφορία στο ΕΚ>

Για του σκοπούς της παρούσας οδηγίας νοούνται ως:

>Αρχικό κείμενο>

α) «σιδηροδρομική επιχείρηση»: κάθε ιδιωτική ή δημόσια επιχείρηση η κύρια δραστηριότητα της οποίας συνίσταται στην παροχή υπηρεσιών σιδηροδρομικής μεταφοράς εμπορευμάτων και/ή επιβατών, υπό την προϋπόθεση ότι η επιχείρηση αυτή εξασφαλίζει υποχρεωτικά και την έλξη,

>Κείμενο μετά την ψηφοφορία στο ΕΚ>

α) «σιδηροδρομική επιχείρηση»: κάθε ιδιωτική ή δημόσια επιχείρηση η κύρια δραστηριότητα της οποίας συνίσταται στην παροχή υπηρεσιών σιδηροδρομικής μεταφοράς εμπορευμάτων και/ή επιβατών, και η οποία πρέπει να εξασφαλίζει την έλξη με σιδηροδρομικά οχήματα που ανήκουν στην ίδια, που έχουν παραχωρηθεί σ'αυτήν ή ενοικιασθεί από αυτήν,

(Τροπολογία 2)

Άρθρο 2, σημείο δα (νέο)

>Κείμενο μετά την ψηφοφορία στο ΕΚ>

δα) «αστικές, προαστειακές και υπεραστικές υπηρεσίες μεταφορών»: υπηρεσίες μεταφορών που καλύπτουν τις ανάγκες μιας πόλης ή μιας αστικής περιοχής και των περιχώρων της ή μιας περιφέρειας,

(Τροπολογία 3)

Άρθρο 3

>Αρχικό κείμενο>

Κάθε κράτος μέλος ορίζει το φορέα που είναι αρμόδιος για τη χορήγηση αδειών σιδηροδρομικών μεταφορών και για την εκπλήρωση των υποχρεώσεων που προβλέπονται από την παρούσα οδηγία.

>Κείμενο μετά την ψηφοφορία στο ΕΚ>

Κάθε κράτος μέλος ορίζει την αρχή ή το φορέα που είναι αρμόδιος για τη χορήγηση αδειών σιδηροδρομικών μεταφορών και για την εκπλήρωση των υποχρεώσεων που προβλέπονται από την παρούσα οδηγία. Ο εν λόγω φορέας δεν επιτρέπεται να συνδέεται έμμεσα ή άμεσα με την κρατική σιδηροδρομική επιχείρηση της χώρας.

(Τροπολογία 4)

Άρθρο 8, παράγραφος 1

>Αρχικό κείμενο>

1. Οι απαιτήσεις όσον αφορά την επαγγελματική ικανότητα πληρούνται όταν:

>Κείμενο μετά την ψηφοφορία στο ΕΚ>

1. Οι απαιτήσεις όσον αφορά την επαγγελματική ικανότητα πληρούνται όταν:

>Αρχικό κείμενο>

α) η αιτούσα σιδηροδρομική επιχείρηση έχει ή θα έχει διαχειριστική οργάνωση και τις απαραίτητες γνώσεις και/ή την πείρα για την ικανοποιητική άσκηση επιχειρησιακού ελέγχου και εποπτείας όσον αφορά το είδος των υπηρεσιών που ορίζονται στην άδεια εκμετάλλευσης,

>Κείμενο μετά την ψηφοφορία στο ΕΚ>

α) η αιτούσα σιδηροδρομική επιχείρηση έχει ή θα έχει διαχειριστική οργάνωση και τις απαραίτητες γνώσεις και/ή την πείρα για την ασφαλή και αξιόπιστη άσκηση επιχειρησιακού ελέγχου και εποπτείας όσον αφορά το είδος των υπηρεσιών που ορίζονται στην άδεια εκμετάλλευσης,

>Αρχικό κείμενο>

β) τα μέλη του προσωπικού ασφαλείας, και ιδίως οι οδηγοί, διαθέτουν τα κατάλληλα προσόντα, και

>Κείμενο μετά την ψηφοφορία στο ΕΚ>

β) τα μέλη του προσωπικού ασφαλείας, και ιδίως οι οδηγοί, διαθέτουν τα όλα τα απαιτούμενα προσόντα, και

>Αρχικό κείμενο>

γ) το προσωπικό, το τροχαίο υλικό και η οργάνωσή της μπορούν να εξασφαλίσουν ικανοποιητικό επίπεδο λειτουργικής ασφάλειας.

>Κείμενο μετά την ψηφοφορία στο ΕΚ>

γ) το προσωπικό, το τροχαίο υλικό και η οργάνωσή της μπορούν να εξασφαλίσουν υψηλό επίπεδο λειτουργικής ασφάλειας.